
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Δ.936/32/18.6.1993 απόφασης 

Υπουργού Οικονομικών . 

Μεταβίβαση της εξουσίας στο Δ/ντή της Δ24 - Λογα¬ 
ριασμών του Δημοσίου να υπογράφει με εντολή 
Υπουργού την απόδοση κάθε φορά του εισπραττό- 
μενου μέσω Δ.Ε.Η. ανταποδοτικού τέλους στην ΕΡ- 

Τ-ΑΕ . 

Τροποποίηση του Παραρτήματος του Π.Δ. 105/1986 
«Κυκλοφορία ορισμένων προϊόντων που χρησιμο¬ 
ποιούνται στη διατροφή των ζώων» (Α' 39) σε συμ¬ 
μόρφωση προς τις Οδηγίες 93/26/ΕΟΚ και 93/56/ 

ΕΟΚ της Επιτροπής . 

Χαρακτηρισμός ως ιστορικού διατηρητέου μνημείου 
του κτιρίου στην οδό Σκρα 1 στην Καλλιθέα μαζί με 
τον περιβάλλοντα χώρο του (όρια οικοπέδου) ιδιοκτ. 

Φωτίου, Ευαγγ. και Νικολ. Μενεμενή . 

Χαρακτηρισμός ως ιστορικών διατηρητέων μνημείων 
τριών (3) κτιρίων ιδ. ΟΣΚ, επί των οδών Αγ. Ασωμά- 
των, Ψαρομηλίγκου και Καλογήρου Σαμουήλ στον 

Κεραμεικό . 

Σύσταση Αναπτυξιακού Συνδέσμου με την επωνυμία 
ΚΩΠΑΪΔΑ στη 2η Γεωγραφική Ενότητα με τις Κοινό¬ 
τητες Ευαγγελίστριας, Πέτρας, Υψηλάντη, Σωληνά¬ 
ριου και το Δήμο Αλιάρτου, Ν. Βοιωτίας . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ. 357/20/Β 0018 (1) 

Τροποποίηση της Δ.936/32/18.6.1993 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 3 του άρθρου 27 και του άρ¬ 
θρου 55 του Ν. 2127/93 «Εναρμόνιση προς το Κοινοτικό 
Δίκαιο του Φορολογικού Καθεστώτος των πετρελαιοει¬ 
δών προϊόντων, αλκοόλης και αλκοολούχων ποτών και βιο- 
μηχανοποιημένων καπνών και άλλες διατάξεις» (ΦΕΚ 48/ 
Α/6.4.1993) και 

β) Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, αποφασί¬ 
ζουμε: 


Αρθρο 1 

Η τρίτη παράγραφος του άρθρου 4 της Δ 936/32/ 
18.6.193 αντικαθίσταται ως ακολούθως: 

«Η βεβαίωση αυτή δεν απαιτείται για τα Νοσηλευτικά 
Ιδρύματα του Εθνικού Συστήματος Υγείας, τα Νοσηλευ¬ 
τικά Ιδρύματα του Ν.Δ. 2592/53, τα Κέντρα Υγείας καθώς 
και τα Νοσηλευτικά Ιδρύματα και τους Υγειονομικούς 
σταθμούς του Ιδρύματος Κοινωνικών Ασφαλίσεων 
(ΙΚΑ)». 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 2018210/2604/Α0024 (2) 

Μεταβίβαση της εξουσίας στο Δ/ντή της Δ24 - Λογαρια¬ 
σμών του Δημοσίου να υπογράφει με εντολή Υπουργού 

την απόδοση κάθε φορά του εισπραττόμενου μέσω 

Δ.Ε.Η. ανταποδοτικού τέλους στην ΕΡΤ-ΑΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 61 του Ν.Δ. 321/69 «Περί 
Κώδικα Δημοσίου Λογιστικού». 

2. Τις διατάξεις του άρθρου 21 του Ν. 2008/92 (ΦΕΚ 
16Α/11.2.92), καθώς και τις διατάξεις για αποδόσεις εσό¬ 
δων. 

3. Τις διατάξεις του άρθρου 14 του Ν. 1730/1987, σχε¬ 
τικά με πόρους της ΕΡΤ-ΑΕ. 

4. Την απόφαση αρ. 1541/25.1.1991 της Επιτροπής Τι¬ 
μών και Εισοδημάτων. 

5. Την κοινή απόφαση αρ. 2041041/3569/0024 των 
Υπουργών Οικονομικών και Βιομηχανίας, Έρευνας, Τε¬ 
χνολογίας και Εμπορίου. 

6. Την κοινή απόφαση αριθ. 1026431/268/0006Α/ 
2.3.1994 του Πρωθυπουργού και Υπουργού Οικονομικών 
για ανάθεση αρμοδιοτήτων Υπουργού Οικονομικών στον 
Υφυπουργό Οικονομικών. 

7. Την ανάγκη που δημιουργείται κάθε φορά άμεσης χο- 

ρήγησης του ανταποδοτικού τέλους που εισπράττεται και 
κατατίθεται από τη Δ.Ε.Η. στο λογ/σμό του Δημοσίου 
υπέρ της Ε.Ρ.Τ.-Α.Ε., για την κάλυψη κατεπειγουσών 
υποχρεώσεων της τελευταίας. 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Όπως οι εντολές των προκαταβολών για τη μεταφορά 
των ποσών που κατατίθενται κάθε φορά από τη Δ.Ε.Η. στο 
λογ/σμό του Δημοσίου «Ε.Δ. - Συγκέντρωση Εισπράξεων 
και Πληρωμών» και αποτελούν το εισπραττόμενο από 
αυτή ανταποδοτικό τέλος υπέρ της Ε.Ρ.Τ.-Α.Ε., δίδονται 
από το Δ/ντή της Δ24 - Λογαριασμών του Δημοσίου του 
Γενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. 329363 ( 3 ) 

Τροποποίηση του Παραρτήματος του Π.Δ. 105/1986 
«Κυκλοφορία ορισμένων προϊόντων που χρησιμοποιού¬ 
νται στη διατροφή των ζώων» (Α' 39) σε συμμόρφωση 
προς τις Οδηγίες 93/26/ΕΟΚ και 93/56/ΕΟΚ της Επι¬ 
τροπής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρ- 
μογή του Κοινοτικού δικαίου» (Α’ 34) όπως τροποποιή¬ 
θηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α' 70) και 
του άρθρου 65 του Ν. 1892/1990 (ΦΕΚ Α' 101). 
β) Του άρθρου 9 παρ. 2 του Ν.Δ. 185/1973 «περί μέ¬ 


τρων βελτιώσεως της κτηνοτροφίας» (Α' 262). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 134) όπως αυτό προστέθηκε 
με το άρθρο 27 του Ν. 2081/1992 (Α' 154). 

δ) Του άρθρου 4 του Π.Δ. 70/1987 (Α' 42) «Τροποποί¬ 
ηση και συμπλήρωση των Π.Δ. 538/1983 (Α' 211) και 
105/1986» (Α'39). 

2. Την Α.Π. 184/1993 απόφαση του Πρωθυπουργού και 
του Υπουργού Γεωργίας «Ανάθεση αρμοδιοτήτων στον 
Υφυπουργό Γεωργίας Φλώρο Κωνσταντίνου» (Β' 836). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Σκοπός 

Τροποποιείται, σε συμμόρφωση προς της Οδηγίες: 

α. 93/26/ΕΟΚ της Επιτροπής της 4ης Ιουνίου 1993 
«Περί τροποποίησης της Οδηγίας 82/471 /ΕΟΚ του Συμ¬ 
βουλίου σχετικά με ορισμένα προϊόντα που χρησιμοποιού¬ 
νται στη διατροφή των ζώων» (Ε.Ε. αριθ. [_ 179 της 
23.2.93 σελ. 2) και 

β. 93/56/ΕΟΚ της Επιτροπής της 29ης Ιουνίου 1993 
«περί τροποποίησης της Οδηγίας 82/471/ΕΟΚ του Συμ¬ 
βουλίου σχετικά με ορισμένα προϊόντα που χρησιμοποιού¬ 
νται στη διατροφή των ζώων (Ε.Α. αριθ. Ι_ 206 της 18.8.93 
σελ. 13). 

Το παράρτημα του Π.Δ. 105/1986 «Κυκλοφορία ορι¬ 
σμένων προϊόντων που χρησιμοποιούνται στη διατροφή 
των ζώων» (Α' 39) όπως τροποποιήθηκε με το Π.Δ. 70/ 

1987 (Α 42) και τις αποφάσεις του Υπουργού Γεωργίας με 
αριθμό 240455/8.2.1988 (Β' 102), 252738/5.4.1989 (Β' 
253), 351081/9.7.1990 (Β' 418) και 304170/1991 (Β' 
517). 

Άρθρο 2 

Το παράρτημα του Π.Δ. 105/1986 τροποποιείται σύμ¬ 
φωνα με το παράρτημα της παρούσας που αποτελεί ανα¬ 
πόσπαστο μέρος αυτής και έχει ως εξής: 



ί.' Στην ομάδα 3. «Αμινοξέα και άλατα αυτών» 

2. Το κείμενο της ομάδας «4. Υδροξυανάλογα των αμινοξέων» αντικαθίσταται από το ακόλουθο κείμενο: 

Αρθρο 3 

, Η παρούσα απόφαση αρχίζει να ισχύει για μεν τις περι¬ 
πτώσεις 1 και 2 του Παραρτήματος από την 1η Απριλίου 
1994, για δε τις περιπτώσεις 3 και 4 από την 1η Ιουλίου 
1994. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1994 

Ο ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 

Αριθ. ΥΠΠΟ/ΔΙΛΑΠ/Γ/595/13177 (4) 

Χαρακτηρισμός ως ιστορικού διατηρητέου μνημείου του 
κτιρίου στην οδό Σκρα 1 στην Καλλιθέα μαζί με τον πε¬ 
ριβάλλοντα χώρο του (όρια οικοπέδου) ιδιοκτ. Φωτίου, 
Ευαγγ. και Νικολ. Μενεμενή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τα/26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 ««περί Κύρωσης της Σύμβασης για την 
προστασία της Αρχιτεκτονικής κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «περί Οργανισμού του ΥΠΠΕ». 
στ)ΤουΝ. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τα/11.4.91. 

2. Τη Διυπουργική απόφαση ΥΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τΒ'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής "Με εντολή 
Υπουργού” στους Γεν. Γραμματείς, Γεν. Διευθυντές και 
Προϊσταμένους των Διευθύνσεων, Τμημάτων και Γρα¬ 
φείων της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 3/27.1.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50, ολόκληρο το κτίριο 
στην οδό Σκρα 31 στην Καλλιθέα μαζί με τον περιβάλλο¬ 
ντα χώρο του στα όρια του οικοπέδου, ιδιοκτησίας Φω¬ 
τίου, Ευαγγ. και Νικολάου Μενεμενή, διότι το κτίριο αυτό 
έχει συνδεθεί με τη λειτουργία του Αντιστασιακού Τύπου 
κατά τη διάρκεια της Εθν. Αντίστασης 1941 -44 και η διά¬ 
σωση του ιστορικού αυτού χώρου, όσο και του διασωζόμε- 
νου σημαντικού τοπογραφικού υλικού, αποτελεί γεγονός 
μοναδικής σημαίας για την ιστορία της Νεώτερης Ελλά¬ 
δας. 

Συγκεκριμένα σ’ ένα Τμήμα του υπογείου του κτιρίου 
(κατακόμβη) στεγάστηκε κρυφά το 1941 και λειτούργησε 
παράνομα τυπογραφείο Αντιστασιακού Τύπου, στο οποίο 
τυπωνόταν η «Ελεύθερη Ελλάδα», ο «Ελευθερωτής», οι 
προκηρύξεις και τα κουπόνια της «Εθνικής Αλληλεγγύης», 
υλικό του ΕΑΜ, του ΕΛΑΣ και παροδικά του «Ριζοσπάστη». 
Ο χώρος αυτός διασώθηκε μέχρι σήμερα ανέπαφος, με 
ολόκληρο τον εξοπλισμό του, την τυπογραφική μηχανή, 
τις κάσες με τα τυπογραφικά στοιχεία, τις σφραγίδες, τις 


αφίσες και όλο το έντυπο υλικό για την Κυβέρνηση της 
Εθνικής Ενότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μαρτίου 1994 
Με εντολή Υπουργού 
Ο Τμηματάρχης 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/562/13461 (5) 

Χαρακτηρισμός ως ιστορικών διατηρητέων μνημείων 
τριών (3) κτιρίων ιδ. ΟΣΚ, επί των οδών Αγ. Ασωμάτων, 
Ψαρομηλίγκου και Καλογήρου Σαμουήλ στον Κερα- 
μεικό. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τα/26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 ««περί Κύρωσης της Σύμβασης για την 
προστασία της Αρχιτεκτονικής κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «περί Οργανισμού του ΥΠΠΕ». 
στ) Του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τα/11.4.91. 

2. Την αριθμ. 95/31.10.93 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Πολιτισμού Αθανάσιου Μικρούτσικου» (ΦΕΚ 837/Β/ 
1.1.1993). 

3. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τΒ'/24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γ εν. Γ ραμματείς, Γ εν. Διευθυντές και 
Προϊσταμένους των Διευθύνσεων, Τμημάτων και Γρα¬ 
φείων της Κεντρικής Υπηρεσίας του ΥΠ.ΠΟ. 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 2/20.1.94, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία τα 
τρία (3) κάτωθι κτίρια ιδιοκτησίας ΟΣΚ, στον Κεραμεικό, 
γιατί αποτελούν αντιπροσωπευτικά δείγματα της εξέλιξης 
της αρχιτεκτονικής στο συγκεκριμένο χώρο. 

1) Το κτίσμα υπ' αριθμ. (6), στο συνημμένο τοπογρα- 
φικό διάγραμμα, στην οδό Καλογήρου Σαμουήλ, διότι πρό¬ 
κειται για κτίριο μονόροφο λαϊκό, με νεοκλασσικίζοντα 

στοιχεία στις όψεις, αξιόλογο για την μελέτη της ιστορίας 
της Αρχιτεκτονικής. 

2) Το κτίσμα υπ’ αριθμ. (5), στο συνημμένο τοπογρ. διά¬ 
γραμμα και με τα στοιχεία Α'Β'ΓΔ', στην οδό Καλογήρου 
Σαμουήλ, διότι πρόκειται για αξιόλογο νεοκλασσικό κτίριο 
του τέλους του 19ου, με αξιόλογα αρχιτεκτονικά και μορ- 
φολογικά στοιχεία στις όψεις, όπως συμμετρικά ανοίγ¬ 
ματα, μαρμάρινους εξώστες με πεσσούς και ελικοειδή 
φουρούσια. 

3) Το κτίσμα υπ’ αριθ. (4), στο συνημμένο Τοπογραφικό 
διάγραμμα, στην οδό Ψαρομηλίγκου, μόνον ως προς το 


κέλυφος, (όψεις και στέγη), διότι πρόκειται για μεταγενέ¬ 
στερο κτίριο που παρουσιάζει αρχιτεκτονικό ενδιαφέρον 
ως προς το εξωτερικό του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Μαρτίου 1994 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 



ΟΑΟΧ. ΑΓ- ΑΙ1ΜΑΤΚΝ 

Αριθ. 2839 (6) 

Σύσταση Αναπτυξιακού Συνδέσμου με την επωνυμία ΚΩ- 
ΠΑΪΔΑ στη 2η Γεωγραφική Ενότητα με τις Κοινότητες 
Ευαγγελίστριας, Πέτρας, Υψηλάντη, Σωληνάριου και 
το Δήμο Αλιάρτου, Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 63811/26.1.88 κοινή απόφαση των Υπουργών 
Εσωτερικών, Εθνικής Οικονομίας και Περιβάλλοντος, Χω¬ 
ροταξίας και Δημοσίων Έργων, «περί προσδιορισμού των 
γεωγραφικών ενοτήτων του Νομού Βοιωτίας» που δημο- 
σιεύθηκε στο ΦΕΚ 128/3.3.88 τ.Β'. 

2. Τις παρακάτω σύννομες αποφάσεις του Δήμου και 
των Κοινοτήτων της γεωγραφικής ενότητας της προηγού¬ 
μενης παραγράφου. 

α. Τη 18/1994 Δημοτικού Συμβουλίου Αλιάρτου. 
β. Την 5/1994 Κοινοτικού Συμβουλίου Υψηλάντη. 
γ. Την 3/1994 Κοινοτικού Συμβουλίου Ευαγγελί¬ 
στριας 

δ. Την 8/1994 Κοινοτικού Συμβουλίου Πέτρας και 
ε. Τη 5/1994 Κοινοτικού Συμβουλίου Σωληνάριου 

3. Τα άρθρα 190 έως 196 του ΔΚΚ (Π.Δ. 323/89), απο¬ 
φασίζουμε: 

1. Τη σύσταση Αναπτυξιακού Συνδέσμου, με την επω¬ 
νυμία ΚΩΠΑΪΔΑ στη 2η Γεωγραφική Ενότητα με τις Κοινό¬ 
τητες Ευαγγελίστριας, Πέτρας, Υψηλάντη, Σωληνάριου 
και το Δήμο Αλιάρτου. 

2. Σκοπός του Συνδέσμου είναι ενδεικτικά: 

α. Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β. Η υποβοήθηση των Ο.Τ.Α. του Συνδέσμου στην κατα¬ 
γραφή και ιεράρχιση των αναγκών, στην αξιολόγηση των 
αναγκαίων έργων υποδομής και στον προγραμματισμό 
τους. 

γ. Η δημιουργία ή η επέκταση Τεχνικών Υπηρεσιών και η 
στελέχωσή τους με το κατάλληλο επιστημονικό και τε¬ 
χνικό προσωπικό. 

δ. Η μελέτη, κατασκευή, διαχείριση και συντήρηση των 
έργων τεχνικής υποδομής που θα του αναθέτουν οι Ο.Τ.Α. 


ε. Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ. Η προστασία του περιβάλλοντος, 
ζ. Η αντιπυρική προστασία της περιοχής, 
η. Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των Ο.Τ.Α. 

θ. Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμμάτων. 

Η προμήθεια και διαχείριση Συγκοινωνιακών μέσων. 

Η μέριμνα για την εξασφάλιση γης για τη βοσκή των 
ζώων των δημοτών και η βελτίωση των βοσκοτόπων. 

Επίσης μπορεί να αποτελέσει σκοπό του συνδέσμου ότι 
αναφέρεται στις αποκλειστικές και συντρέχουσες αρμο¬ 
διότητες των Δήμων και Κοινοτήτων, άρθρα 23-24-25 του 
Δ.Κ.Κ. (Π.Δ. 323/89). 

3. Έσοδα του αναπτυξιακού συνδέσμου είναι: 

α. Εισφορά των μελών «50.000» δρχ. για κάθε μέλος 
ετησίως. 

β. Πρόσοδοι από την περιουσία του Συνδέσμου, 
γ. Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή Οργανισμούς - Δωρεές 
κ.λπ. 

δ. Πρόσοδοι από τους φόρους, τέλη, δικαιώματα που 
επιβάλλονται υπέρ του Συνδέσμου. 

ε. Επιχορήγηση από τους φορείς του Δημόσιου τομέα 
(άρθρο 1 παρ. 6 Ν. 1256/82) για την εκτέλεση έργων, την 
κάλυψη διαφόρων δαπανών και την πληρωμή των αποδο¬ 
χών του προσωπικού του Συνδέσμου. 

4. Έδρα του Συνδέσμου ορίζεται ο Δήμος Αλιάρτου. 

5. Η χρονική διάρκεια του Συνδέσμου ορίζεται σε (10) 
δέκα έτη. 

6. Ακροτελεύτιο άρθρο, κάλυψη δαπάνης: Επιβαρύνε¬ 
ται ο προϋπολογισμός του Δήμου και των αντίστοιχων Κοι¬ 
νοτήτων με το ποσό των «50.000» δρχ. ετησίως υπέρ του 
αναπτυξιακού συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 21 Μαρτίου 1994 
Ο Νομάρχης 
ΣΠ. ΚΟΤΣΙΑΣ 

